钦定古今图书集成/明伦汇编/氏族典/第348卷 > 周卜历
## 钦定古今图书集成/明伦汇编/氏族典/第348卷 > 周卜历

按《明外史周卜历传》：“卜历，郏县人，举崇祯三年乡试，
知内黄，以父丧旋里。李自成陷郏县，欲官之，不从，被
杀。有李得笥者，宝丰举人，城陷被杀。扶沟刘恩泽，亦
举人，城陷掷楼下以死。举人尽节者，又有南阳张凤
翷、王明物，洛阳张民表，永城夏云醇，商城余容善，光
州王者琯，光山胡植，嵩县王翼明，并以骂贼死。”